Kena pusing atau sudah okey?
Saya bermula sebagai wartawan Mob di Fox 29 pada tahun 1994
dan saya kerap membuat liputan tentang Joey Merlino.
Parol Merlino mungkin sudah tamat, tapi zamannya menjadi tumpuan belum tamat.
Seorang ahli Merlino Mob dapat sebiji Lamborghini yang dicuri.
Merli… Ada lori. Sekejap.
Joey Merlino selalu masuk berita sebab dia pemuda yang berani.
Dia berpakaian segak. Dia pandai membawa diri.
Dia berlagak.
Joe, awak gembira parol sudah tamat?
- Gembira. Kami nak ke Disney World. - Awak nak ke Disney World?
Apabila dia masuk ke sesuatu tempat, dia jadi tumpuan.
Apabila dia pergi ke kelab malam, orang beri laluan, tali baldu terbuka,
lalu masuklah Joey Merlino.
Joey jadi selebriti.
Joey tak takut dengan kamera, tak takut dengan wartawan.
Dalam sebarang hujah, dia yang akan menang.
Pernah sekali, saya kata, "Joe, kami dengar awak akan dibunuh."
Ganjaran yang kami dengar ialah setengah juta dolar.
Dia berhenti seketika dan kata…
Setengah juta dolar, saya sanggup bunuh diri.
Memang klasik.
Dia tahu memanipulasi dunia jenayah, pihak media.
Dia seorang gengster yang bijak.
Jika sesiapa meramalkan, sehari sebelum Hari Kesyukuran,
awak akan beri 500 ekor ayam belanda, awak percaya?
Ya.
Pihak media suka idea bos besar di kawasan kejiranan itu…
BEKAS EJEN FBI
…yang menjaga penduduk tempatan.
Ia cerita hebat yang melariskan surat khabar.
MERLINO BELANJA GELANDANGAN PARTI CUTI
Tapi bagi FBl, dia gengster, bukan dermawan.
Dia perlu dihalang.
Kanak-kanak gelandangan tiada apa-apa.
Saya selalu memberi. Saya tak jahat, bukan?
Saya mulakan kerjaya sebagai pegawai polis beruniform
dengan pasangan anjing.
Sejujurnya, seronok berada di jalanan, mengejar orang jahat.
Tapi saya sertai FBI kerana saya mahu siasat jenayah terancang.
Selepas Stanfa dipenjarakan,
ramai bimbang
tentang Merlino dan yang muda-muda masih berada di jalanan.
Pertaruhan haram, kegiatan lintah darat,
pengedaran dadah, pembunuhan.
Saya dan pasukan saya bertanggungjawab
untuk buat tangkapan dan jadikan bandar kami selamat.
Kami ada aset-aset yang sentiasa mengekori Joey.
Cuba dapatkan maklumat tentang ke mana Joey pergi,
siapa berkawan dengannya, dan jika mereka boleh,
apa yang dia buat.
Masalahnya, Joey Merlino tak mahu kembali ke penjara.
BEKAS PENYIASAT JENAYAH TERANCANG
Tiada siapa mahu. Jadi, dia sangat sukar untuk diawasi.
9-5-7.
Mereka hidup dengan cermin, selalu di cermin belakang,
selalu di cermin sisi.
Dia pandu keretanya, membelok dengan tajam.
Jika kita membelok, dia tahu kita mengekori dia.
Joey sukar ditangkap, sukar dikalahkan.
Joey sentiasa 10 langkah di depan.
Dia pintar dan bertuah.
Tapi kedua-duanya buat kita sangat berbahaya.
Pasukan saya menyusun kes RICO.
Kami percaya Merlino terlibat
dalam sebuah organisasi korup dengan pengaruh kegiatan haram.
Pertama, kami perlu tunjukkan wujudnya sebuah organisasi.
BUKTI WUJUDNYA ORGANISASI
Kemudian, buktikan ia korup kerana kegiatan jenayah.
BUKTI KEGIATAN JENAYAH KEGIATAN 01 KEGIATAN 02
Tak banyak kemajuan
dari segi mendapatkan maklumat orang dalam.
Keputusan dibuat untuk merakam
siapa yang keluar masuk Kafe Avenue.
KAFE AVENUE
Kafe Avenue ialah tempat milik Joey, barnya…
BEKAS SEKUTU MAFIA
…tempat dia jual cerut dan sebagainya.
Dulu kami main kad atau dadu di bilik belakang.
Ia tempat lelaki saling bergurau, mengusik satu sama lain.
Itu saja.
Hanya kerana ia tempat melepak tak bermakna ada kegiatan haram berlaku.
Joey dan sekutu-sekutunya keluar masuk setiap hari.
Angelo Lutz, Danny D'Ambrosia, Stevie Mazzone, George Borgesi.
Senarai itu tak berpenghujung.
Kamera di Kafe Avenue membantu kami memahami
siapa yang berkawan dengan Joey dan berapa kerap.
Bagi sesebuah pendakwaan RICO,
kami perlu tentukan wujudnya sebuah organisasi.
Tunjukkan dia bos
dan cukup ramai mengenali dan menghormatinya
ialah bukti yang paling penting.
BUKTI WUJUDNYA ORGANISASI
Tapi kami tak dapat bukti jenayah.
Ia sangat mencabar.
Ada ramai lelaki yang membesar bersama,
dihukum bersama, pergi ke sekolah, pergi ke majlis menari.
Kalau keluarga mereka ada kematian, mereka laluinya bersama-sama.
Ikatan itu seperti ini. Kerajaan tak boleh patahkannya.
Joey Merlino dan krunya…
tahu apa yang menyebabkan ahli lain dan ahli keluarga terdahulu mereka
masuk penjara.
Mereka belajar daripada itu.
Mereka sangat berhati-hati
tentang cara mereka membincangkan perniagaan
dan dengan siapa mereka berbual.
FBI tertarik dengan idea saksi yang bekerjasama,
gengster yang boleh menyebelahi mereka.
Saya rasa ketika itu,
FBI cuba mendekati Ron Previte.
Previte pernah bekerja di kasino di Atlantic City
sebagai pegawai keselamatan.
Akhirnya, dia dipecat kerana mencuri.
Dia ditangkap kerana memeras seseorang
oleh Polis Negeri New Jersey.
Awak menggambarkan diri awak sebagai pengamal jenayah.
Apa maksud awak?
Saya tak pernah pakar dalam apa-apa, tapi tak banyak yang saya belum buat.
Kami buat keputusan untuk jadikan dia saksi yang bekerjasama.
Bekerja untuk Pejabat Peguam AS…
BEKAS PENDAKWA AS
…saya tak ragu-ragu tentang Ron Previte.
Dia seorang penjenayah.
Tapi kami boleh gunakan dia untuk dapatkan bukti menentang Joey Merlino.
Saya pergi jumpa Previte di luar Hammonton di Jersey Selatan.
Saya masih ingat,
apabila dia masuk, yang dia sangat besar.
Previte orangnya kasar.
Dia kuat. Dia gengster jalanan.
Dialah erti mafia sebenar.
Kami tawarkan kontrak yang kami fikir adil,
2,000 dolar setiap minggu sebagai tukaran dia pakai alat intipan,
mengumpul bukti untuk kami
bagi pelbagai kegiatan Philadelphia Mob.
Nyawanya akan berada dalam bahaya.
Dia tahu. Kami tahu.
Tapi akhirnya, dia setuju.
Kenapa?
Sebab dia tak mahu masuk penjara dan dia mementingkan wang.
Tapi masalahnya,
Previte dan Merlino tak begitu rapat.
Merlino agak berhati-hati dengan Previte.
Ada halangan yang kami perlu atasi.
Joey tak pernah percaya Ron Previte. Tiada siapa percaya Ron Previte.
Kalau kita nampak lelaki yang tak boleh dipercayai, dia orangnya.
Tapi orang berurusan dengan Ron Previte sebab mereka nak cari duit.
Ron Previte seorang yang rajin dan bijak mengambil langkah.
Bagi Joey Merlino, semuanya soal duit.
Matlamat kami adalah untuk buat Previte berkawan dengan Merlino,
memenangi kepercayaan Merlino melalui penghormatan.
Itu saja yang penting bagi Joey.
Duit dan "Mereka fikir aku hebat."
Kami beri Ron jam tangan Rolex Submariner,
bertatahkan berlian pada mukanya,
untuk diberikan kepada Merlino sebagai hadiah dan tanda hormat.
Joey akhirnya termakan umpan.
Merlino undang Previte untuk bercakap tentang perniagaan.
Akhirnya, kami berada di landasan yang betul.
Hal itu mendorong FBI untuk kembangkan pasukan.
Saya datang ke Philadelphia
dan mereka tugaskan saya dalam Skuad Jenayah Terancang.
BEKAS EJEN FBI
Saya 27 tahun ketika itu. Hari pertama di FBI,
sudah rasa macam masuk filem.
Salah seorang ejen kata, "Kita akan jumpa Previte."
"Dia nak jumpa Joe Merlino. Mari kita pasang intipan pada Ron."
Titcombe masih baharu.
Memasang intipan pada Ron Previte ialah peluang yang baik
supaya Titcombe tahu di Akademi, kami bukan setakat baca buku.
Inilah kerja kami setiap hari.
Saya masuk ke bilik tidurnya. Dia berjubah mandi dan berseluar dalam.
Dia berseluar dalam jockstrap.
Ron setinggi kira-kira 180 sm, seberat 145 kg, berkepala botak.
Dia berdiri, jubah mandinya terbuka dan dia kata, "Siapa budak ini?"
Saya lekatkan pita daripada pusat kepada dadanya,
letakkan perakam di dalam jockstrap.
Saya lihat sekeliling dengan rasa tak percaya.
"Beginikah caranya? Adakah aku dipermainkan?"
Rasanya beginilah kerja FBI.
Ron pergi jumpa Merlino di Kafe Avenue.
Mereka mula bercakap tentang perniagaan.
Segala ketidakpercayaan Merlino terhadap Previte mula pudar.
Previte duduk di sana. Kakinya diletakkan di atas meja.
Dia pandang bawah.
Dia nampak wayar alat rakaman
tergantung di bawah seluarnya,
di mana sesiapa yang mahu boleh melihatnya.
Tugas ini sangat berisiko
kerana jika mereka tahu yang dia bekerjasama,
pasti mereka akan cuba bunuh dia.
Tanpa teragak-agak,
dia bersilang kaki, letakkan kakinya di atas lantai,
menyembunyikannya sepenuhnya.
Orang yang berani saja boleh buat begitu.
Pada akhir mesyuarat, Merlino beritahu dia
yang mereka ada basikal curi dan susu formula bayi
dan minta Previte jualnya.
Mereka ada orang yang pecah masuk depoh kereta api di Philadelphia Selatan
untuk curi kontena.
Mereka tak tahu pun isi kontena itu.
Mereka cuma bawanya keluar dengan treler.
Urus niaga itu berlaku.
Previte kembali ke Merlino dengan sampul surat dan kata,
"Ini bahagian awak."
Sekarang awak dah tentukan yang kita boleh berniaga bersama.
Sekarang Merlino mengarah Previte untuk beli barang curi.
Ia bukti yang boleh menyabitkan Merlino dan yang lain-lain…
BARANG CURI
…kerana terlibat dalam organisasi korup dengan pengaruh kegiatan haram.
Hasilnya bagus.
Previte semakin dipercayai oleh Merlino.
Kami ingat tunggu masa saja
sehingga Merlino bawa sesuatu yang lebih serius kepada Previte.
Ron bertemu dengan Joey Merlino suatu hari.
Dia kembali selepas pertemuan itu dan beritahu kami
Joey perkenalkan dia kepada "orangnya" di Boston.
Bobby Luisi.
Bobby salah seorang pemain utama dalam Mob.
Bobby ada sejarah dadah.
Bobby Luisi terkenal kerana menjual dadah.
Kami percaya dia masih menjual dadah.
Kenapa Merlino nak Previte berurusan dengan Luisi?
Sebab dia tahu Luisi boleh jual kokaina.
Kenapa ia penting? Merlino akan dapat untung.
Apabila Joey memperkenalkan mereka,
Previte, dengan kebijaksanaan strategik,
membalas kepada Joey,
"Baguslah. Saya ada orang di Boston juga."
Dia fikir itulah peluang kami untuk perkenalkan seorang ejen pengintip.
John Terry telefon saya.
BEKAS EJEN PENGINTIP FBI
Dia kata, "Kita ada peluang emas."
"Kita ada peluang untuk bina kes
menentang Luisi di Boston dan Merlino di Philadelphia."
Dua nama penting bagi FBl.
Saya rasa teruja dan saya kata, "Ya."
"Nak mula dari mana?"
Idea kami ialah Luisi menjual kokaina kepada Mike McGowan,
dan Luisi akan berikan bahagian daripada hasil jualan kepada Merlino.
Ia mengaitkan Merlino dengan jualan dadah kepada McGowan.
Cerita olok-oloknya ialah Mike seorang pakar import-eksport,
yang bermaksud, "Saya boleh jual dadah. Saya boleh jual benda curi."
Maksudnya, apa saja yang kita mahu.
Saya ada urusan di Lapangan Terbang Logan.
Pejabat Irish International.
Disebabkan saya kononnya terlibat dalam barangan Ireland,
ia penuh dengan bendera Ireland, patung, leprechaun.
Saya dah jemu dengan barangan Ireland.
Semasa kami bersiap untuk pertemuan pertama,
skuad teknikal datang ke pejabat saya
dan pasang intipan audio dan video.
Ada kamera diletakkan di belakang meja di dalam jam dinding.
Kami boleh rakam video tepat pada gengster-gengster ini.
Sangat jelas dan mudah untuk kenal pasti siapa mereka.
Jarang dapat peluang rakam audio begini.
Pertemuan pertama itu hari yang penting
sebab pendek kata, saya sedang uji bakat di depan mereka.
MIKE MCGOWAN ATAU 'IRISH' MIKE
Jika saya gagal uji bakat itu,
habislah kami di Boston dalam sehari.
PEMBERI MAKLUMAT FBI
Jika pertemuan awal tak berjaya, bukan saja operasi pengintipan gagal,
tapi ada risiko besar kepada Previte dan Mike McGowan
untuk dicederakan atau dibunuh.
- Patutnya dipusingkan ke arah lain… - Ya.
Kita sentiasa berada dalam bahaya.
Salah langkah, kita terbunuh.
ORANG KANAN BOSTON
Saya ada syarikat import-eksport yang sah.
Ron berhenti di sini sekali-sekala.
Kami buat beberapa perkara bulan lepas yang berguna kepada kami berdua.
Saya cuba yakinkan mereka
yang saya bekerja dengan baik dengan Previte,
buat duit untuk dia di Philadelphia. Saya boleh buat yang sama di Boston.
Kerja dengan dia.
Apa saja yang dia cakap, berurusan dengan dia, faham?
Apa-apa pun dia buat. Okey?
Ketika itu, Luisi dan Previte minta saya
keluar dari bilik supaya mereka berdua boleh berbual.
- Nak makan? - Ya.
Saya nak cakap dengan kawan saya, Mike.
Saya sangat gementar.
Macam-macam perkara terlintas dalam fikiran.
Dia paranoid. Takut. Gementar.
Dia…
Kadangkala paranoia bagus.
Mereka berbual selama lima minit,
kemudian saya masuk semula.
Kemudian, dia kata…
Awak ada kami. Tak perlu risau tentang apa-apa.
"Awak ada kami."
Dalam Mafia, "Awak ada kami" ialah kenyataan yang sangat penting.
Maksudnya, "Awak akan bekerja untuk saya di bawah perlindungan saya."
Saya rasa sangat lega.
Inilah hasil yang terbaik.
Sekarang masa untuk jalankan urus niaga.
Mike sudah jadi orang dalam
dan kami membuat kemajuan yang besar.
Bagaimana semuanya?
Sama saja.
Kami boleh ke fasa seterusnya,
iaitu memperkenalkan urus niaga kokaina.
Bobby, saya mula buat panggilan.
Saya ada lelaki yang ada berlian.
Oh, berlian.
Nilainya 60,000, 70,000.
Saya beritahu Luisi orang yang beri saya berlian itu
mahu menukarnya dalam bentuk kokaina, bukan tunai.
Ini muatan pertama. Kira-kira 16,000.
Dia nak tiga batu.
- Dia nak tukar? - Dia nak tukar.
Dia nak tukar.
Dia nak tiga batu sebagai tukaran berlian itu.
Tiga batu ialah slanga untuk tiga kilogram kokaina.
Boleh kita bercakap sebentar?
Kami ada masalah.
Saya ikut dia turun tangga.
Awak perlu faham selama tiga tahun ini,
saya kehilangan berpuluh-puluh orang kerana benda itu.
Ia melemahkan saya. Awak faham?
Saya tak mahu ada kaitan dengannya.
Pertemuan itu penting,
dan jika ia tak berhasil, banyak yang dipertaruhkan.
- Saya tahu risikonya. - Ya.
Saya tahu pasti gila jika kita tertangkap.
Tapi saya ada orang putih di pinggir bandar yang mahukannya.
Apa saja yang awak nak buat, semoga Tuhan rahmati awak.
Saya harap awak dapat sejuta dolar.
Saya cuma tak nak ada kena mengena.
Hari itu teruk.
Urus niaga itu gagal.
Kami bekerja keras untuk menjayakannya,
tapi kalau saya tak boleh buat kerja, habislah kami.
Urus niaga kokaina itu gagal.
Ia lubang hitam yang besar dalam operasi ini.
Ketika itulah Previte aturkan panggilan tiga orang
antara Luisi di Boston dengan Merlino di Philadelphia
untuk kembalikan urus niaga itu.
Semuanya dipertaruhkan dalam mesyuarat itu.
Helo?
- Hei, kawan. Apa cerita? - Hei, apa khabar?
Sekejap, saya nak telefon dia.
Helo?
- Hei, kawan. - Ya, kawan.
- Apa khabar? - Apa cerita?
Kawan kita ada di talian.
- Ya? Ya, kawan. - Ya.
Lelaki itu, buat apa yang perlu untuk dia?
Ya. Benda tu akan menjadi.
Lelaki itu, buat apa yang perlu untuk dia?
"Lelaki itu, buat apa yang perlu untuk dia."
Lelaki itu ejen pengintip kami, Mike McGowan.
Dengan bertanya soalan itu, Joey Merlino meluluskan urus niaga dadah itu.
Dalam bahasa tersirat,
tapi bahasa yang sangat jelas bagi ejen FBI dan gengster,
Merlino meluluskan urus niaga dadah itu.
Joey, dengan kata-katanya sendiri, kini terlibat.
Panggilan telefon itu dibuat pada 28 hari bulan.
Pada 30 April,
saya duduk di pejabat saya
dan ada ketukan di pintu.
Ada orang asing di sana.
Dia kata dia dihantar oleh Luisi.
Hei, trafik sesak.
Dia memperkenalkan dirinya sebagai Bobby Carrozza.
Saya terus cam nama itu kerana ayahnya,
yang juga ahli Mob.
Kita jumpa dalam sejam lagi.
Okey.
- Okey? - Bai.
Okey, bai.
Baiklah.
Sayang sekali awak ada tingkap itu.
Dia buat komen tentang tingkap.
Dia berhati-hati.
Dia letak beg bimbit di atas meja saya
dan bukanya.
- Boleh saya beri awak ini? - Ya.
Macam mana?
Ada dua bungkusan di situ, dua kilo kokaina.
Okey, itu mesti kod awak. 215 ada makna?
215, Philadelphia.
Kedua-duanya ada tertulis 215.
215 ialah kod kawasan untuk Philadelphia.
Setahu saya, sebagai ejen FBI,
kod itu ibarat tandatangan Joey Merlino pada bungkusan itu.
Jelas ini bukan kali pertama awak buat begini.
Cara awak urus perniagaan. Saya suka caranya.
- Ya, sudah tentu. - Berjaya.
Kita boleh bekerjasama dengan baik.
Semuanya sudah dirakam.
Kokaina ditukar, urus niaga selesai.
Tapi bukti itu sendiri takkan mencukupi.
Video pengawasan itu ada potensi sebagai bukti yang kukuh.
Tapi Luisi tak sentuh dadah atau wang itu.
Jadi, buktinya belum cukup untuk menjatuhkan sabitan.
Di Philadelphia,
ada jenayah berat yang belum selesai
yang kami cuba dapatkan maklumat…
SIAPA BUNUH ANTHONY TURRA?
…untuk lihat jika Joey Merlino ada kaitan dengannya.
SERANGAN MOB SATU PESANAN?
Kami menerima maklumat tentang sekutu lama Mobnya, Ralph Natale,
yang keluar dari penjara selepas menjalani hukuman 15 tahun atas sabitan dadah.
Natale dan Merlino dikurung bersama di penjara.
Mereka ada rancangan
yang mereka akan ambil alih Philadelphia Mafia.
Joey Merlino sebenarnya di bawah Ralph Natale.
Ralph Natale dapat kebenaran daripada lima keluarga itu
untuk ambil alih selepas Stanfa.
Tapi Joey Merlino
kuasa sebenar.
Joe pula? Boleh saya tanya tentang dia?
Joe seorang lelaki muda yang baik.
Itu saja pendapat saya. Saya tahu jika saya ada masalah,
saya mahu bersama Joe Merlino.
Ralph Natale ialah bos dan Joey Merlino ialah orang kanan.
Tapi seperti boneka lain,
Joey menarik tali di belakang Ralph.
Dia tak setia kepada Joey.
Sementara kami masih memantau Merlino,
saya tulis 18 afidavit intipan berturut-turut
untuk intip Ralph Natale.
Sebagai ejen teknikal,
kita pencuri yang sah.
Jadi, jika ada orang masuk,
kita tak tahu apa yang boleh berlaku.
Pangsapuri Ralph Natale
ialah bangunan yang tinggi.
Dia di tingkat atas. Mereka panggilnya emper.
Ralph berada di Atlantic City hari itu
dan mereka jangka dia di sana semalaman.
Tugas kami adalah untuk masuk senyap-senyap
untuk letak mikrofon di ruang tamunya.
Jurukunci dapat buka pintu.
Ada kucing lari menuju ke pintu.
Pada saat akhir,
salah seorang jurukunci berjaya halang kucing itu.
Atau kami kena kejarnya di seluruh bangunan.
Pasti tak bagus.
Kami letakkan mikrofon di dalam.
Ejen pengawasan beritahu kami,
"Kena keluar dari sini.
Natale nak balik."
Kami kesuntukan masa.
Semua orang berhenti dan mula mengemas.
Nak keluar sebelum dia pulang.
Kami dapat beberapa perbualan dalam intipan itu.
Kami dapat tahu yang Natale dan menantu lelakinya
membuat dan menjual metamfetamina.
Audionya tak membabitkan Merlino,
tapi ia satu perkembangan yang penting.
Kami buat keputusan untuk tangkap Natale pada masa itu.
Hari ini, FBl mengumumkan penahanan bos La Cosa Nostra, Ralph Natale,
dari Philadelphia, Jersey Selatan,
kali ini untuk konspirasi jualan metamfetamina.
melibatkan lima lagi gengster tempatan yang terkenal.
Penglibatan Ralph dalam metamfetamina
ialah hukuman mati baginya.
Dia pengedar dadah yang pernah disabitkan.
Dia akan masuk penjara lebih lama daripada hayatnya.
Jadi, keputusan kami untuk menyemai benih adalah strategik,
agar dia tahu jika dia mahu bercakap tentang sebarang kerjasama,
kami menerimanya.
Tapi dia sudah mengabdikan hidup kepada Mafia
dan dia tak mahu bercakap.
Jadi, tekanan untuk dapatkan Merlino meningkat.
Kami rasa kami mahu lebih dan perlukan lebih.
Sekarang semuanya bergantung pada Mike McGowan.
Pejabat Peguam AS tak puas hati
yang kami kaitkan Luisi dengan urus niaga kokaina itu,
walaupun dia yang aturkannya, walaupun kami ada panggilan telefon itu.
Tapi saya juga perlu beritahu mereka
mustahil Luisi akan sentuh kokaina itu secara fizikal.
Begitulah cara bos berfikir,
jika mereka tak sentuh, mereka selamat.
Rancangan kami ketika itu
adalah jika kami dapat lebih banyak kokaina,
saya akan cuba bayar terus kepada Luisi.
- Saya di telefon. Saya akan masuk. - Okey.
Hari itu, saya di pejabat.
Seperti kedatangan Carrozza pada bulan April,
ada ketukan di pintu saya.
Tommy Wilson, ahli kru Luisi.
- Saya naik kereta api. - Apa khabar?
Bagus. Saya nak mati.
Ada masalah?
Tiada masalah, Mike.
Wilson bawa sebuah beg kertas.
Di dalamnya, ada sekilo lagi kokaina.
- Ini yang bagus, bukan? - Ya.
Orang awak pasti akan gembira. Ia kokaina yang bagus dari sini.
Dia datang ke pejabat, keluarkan sekilo kokaina daripada begnya,
kemudian dia letakkannya ke dalam beg yang Mike beri.
Itu di luar keraguan munasabah.
- Bobby akan datang? - Tak.
Saya perlu cakap dengan dia.
Kami nak pastikan Luisi ada kaitan terus dengan penghantaran itu.
Jadi, apabila Luisi telefon,
saya kata saya tak yakin untuk serahkan duit kepada Wilson.
Dia mesti datang jumpa saya di luar pejabat saya.
Ejen Khas Robert Callen.
Kami berada di sekitar 171 Jalan Milk,
kira-kira pukul 2:05 petang,
merakam seorang ejen pengintip
di persimpangan Jalan Milk dan India, Boston, Massachusetts.
Mike akan sampai awal sebagai ejen pengintip.
Dia nak pastikan yang dia selesa.
Ini lokasi yang ideal. Ada orang berjalan-jalan.
Tiada siapa akan nampak kami.
Dalam sejam, Luisi datang.
Ini peluang kami
untuk buat Luisi ambil duit dadah.
Ketika saya nak serahkan 24,000 itu,
sebiji van menghalang pos pengawasan.
Jadi, saya tarik balik duit itu.
Sebaik saja van pergi,
saya bayar dia.
Ia sangat jelas.
Kira-kira pukul 2:10 petang,
Bobby Luisi bertolak selepas ambil duit
daripada ejen pengintip dengan trak pikap Dodge.
Bagus sekali. Bukti yang kukuh.
Kami dapat dia.
PENYELUDUPAN DADAH
Luisi kini dirakam mengambil duit kokaina.
Pejabat Peguam AS memutuskan bahawa ada cukup bukti untuk teruskan.
Kami ada bukti jenayah serius,
kegiatan haram, penyeludupan dadah,
dan sekarang, akhirnya,
sudah tiba masanya untuk tahan Joey Merlino.
Pada pukul 7:00 pagi tadi,
ejen-ejen FBI pergi ke tingkat dua sebuah pangsapuri
dan menahan Joey Merlino, 37 tahun.
Tulis dalam surat khabar awak mereka beri saya waran kosong.
- Awak bersaudara? - Saya ibunya.
- Awak ibunya? - Berambus.
Dia dah ditangkap,
begitu juga dengan beberapa sekutu dan ahlinya
yang membentuk hierarki Philadelphia Mob.
Hari ini kami ingin mengumumkan penahanan 11 individu,
termasuk Joseph Merlino,
berikutan siasatan intensif jangka panjang terhadap kegiatan La Cosa Nostra.
Merlino dan tiga lagi didakwa berkomplot untuk mengedar kokaina,
dan kokaina itu diedarkan
kepada seorang individu, yang sebenarnya ejen pengintip FBl.
Bayang-bayang Mob sudah lama menyelubungi Philadelphia.
BEKAS PENYELIA FBI
Mungkin dah tiba masa untuk melihat cahaya.
Ia kejayaan besar.
Merlino akhirnya akan dibawa ke muka pengadilan.
Selepas Merlino ditahan,
saya disuruh pergi ke mahkamah Daerah Camden.
Ralph Natale dibawa ke salah satu bilik saksi.
Dia kata dia nak bekerjasama.
Ia saat yang luar biasa.
Ralph Natale ialah ketua Mob pertama
dalam sejarah American Mafia
untuk bekerjasama.
Kami terima kerjasamanya.
Ralph Natale sedar jika dia disabitkan atas kes dadah ini,
dia akan mendapat hukuman
yang akan menyukarkan dia untuk keluar dari penjara.
Hakikat bahawa Natale bekerjasama mungkin rahsia paling teruk di dunia.
Sumber pihak berkuasa undang-undang menunjukkan bahawa Natale bercakap banyak.
Dia bercakap tentang pembunuhan Mob dan kegiatan Mob yang lain.
Ralph, tikus, pengkhianat.
Jijik.
BOS MOB NATALE BEKERJASAMA
Nasib baik dia tak terlibat dengan Vietnam.
Dia pasti akan khianati seluruh Amerika Syarikat.
Saya tak sangka.
Lebih 32 tahun di penjara, saya tak pernah terfikir untuk membelot.
Saya tak tahan dengan mereka.
Ada banyak tikus sekarang, semuanya ada audio siar.
Kerjasama Ralph membantu kami menambah pembunuhan dan cubaan membunuh
dalam pertuduhan menentang Merlino dan krunya.
Sekarang kami perlu buktikan apa yang kami dakwa mereka
di hadapan 12 juri yang tak tahu tentang semua ini.
- Jangan tersandung. - Joey, apa khabar?
Walaupun perbicaraan Stanfa besar, hal ini jauh lebih besar.
Ramai pihak media.
Apa khabar hari ini?
- Awak nak cakap apa-apa? - Tidak.
Susah nak dapat tempat duduk.
Sebab bos Mob, Ralph Natale akan beri keterangan
menentang Joey Merlino dan krunya.
Ralph dibawa ke kandang saksi.
Sekarang cabarannya adalah untuk ambil testimoni ini
supaya juri percaya.
Adakah awak ahli organisasi jenayah?
Ya, betul.
- Apa nama organisasi itu? - La Cosa Nostra.
Apa itu La Cosa Nostra?
Cosa Nostra ibarat alam neraka.
Sama ada pemerasan, sama ada pukul
atau pembunuhan,
apabila kita jadi bos,
kita memerintah semua orang dan segala-galanya.
Itulah Joey Merlino.
Natale, 65 tahun, mengaku menembak mati dua lelaki.
Dia berkata dia bersubahat dengan gengster lain
untuk membunuh enam orang.
Natale juga menjelaskan majlis kemasukannya ke dalam Mob itu.
Dia berkata Joey Merlino sendiri
yang menyempurnakan sumpah rahsia Mafia.
Ralph Natale ialah satu bukti.
Tapi kita perlukan gambaran keseluruhan untuk mensabitkan kesalahan.
Dengan pita video Mike
dan intipan Previte, kami rasa bukti kami cukup.
Sekarang kami perlu tunggu juri kembali dengan keputusan.
Perbicaraannya empat bulan,
dan apabila juri kembali dengan keputusan itu,
saya anggap ia mengejutkan.
Joey Merlino, bos Mob muda yang berani,
menuju ke penjara malam ini, tapi bukan seumur hidup.
Dalam keputusan yang mengejutkan,
juri menolak tuduhan pembunuhan dan mengedar dadah
dan mensabitkan Merlino dan rakan-rakannya atas kegiatan haram.
Joey disabitkan atas pemerasan, kegiatan lintah darat, perjudian,
tapi bukan pembunuhan, cubaan membunuh atau dadah.
Joey tak disabitkan atas pengedaran dadah kerana dalam rakaman, dia sangat kabur.
Buat apa yang perlu untuk dia?
Kita tak tahu apa yang Joey bualkan.
Bila masa dia cakap tentang kokaina dalam pita?
Joey terlepas daripada sabitan kes dadah
walaupun orang-orangnya di Boston disabitkan bersalah.
Juri menolak testimoni bos Mob yang menjadi pemberi maklumat,
Ralph Natale,
apabila Merlino dan enam tertuduh dibebaskan
daripada 11 serangan Mob atau cubaan membunuh.
Ralph dicemari oleh masa silam jenayahnya.
Dia berdepan penjara seumur hidup.
Mungkin juri rasa dia akan cakap apa-apa saja untuk mengelakkannya.
Keputusan itu menunjukkannya.
Kami kecewa tak dapat dakwa dia atas pembunuhan dan dadah.
Tapi Joey Merlino dan lain-lain menerima hukuman penjara
sehingga 14 tahun di penjara persekutuan.
Bandar ini lebih selamat dengan Merlino di penjara.
Semua bos sudah mati atau masuk penjara. Semudah itu.
Saya pasti itu akan berterusan.
Kami akan terus menyiasat jenayah terancang
dan kami akan terus berjaya mendakwa.
Apa yang polis persekutuan capai sepanjang tempoh masa itu,
ia satu demi satu
kemenangan pihak berkuasa menentang jenayah terancang.
Setiap sabitan mencemarkan nama keluarga jenayah itu.
Adakah Mob masih wujud sehingga hari ini? Ya.
Adakah pengaruhnya sama? Adakah ia menjana wang yang sama?
Adakah mereka lakukan keganasan dan pembunuhan yang sama?
Tidak.
Pada tahun 1990-an,
FBI menghapuskan kepimpinan Philadelphia Mob
serta beberapa ahli dan sekutu rasmi.
Philadelphia Mafia telah dimusnahkan dan tak pernah sama lagi.
RALPH NATALE DIHUKUM PENJARA 13 TAHUN
KERANA MENGEDAR DADAH, MENIPU DAN MERASUAH.
DIA MENJALANI HUKUMAN SELAMA ENAM TAHUN
DAN MATI PADA JANUARI 2022 PADA USIA 86 TAHUN.
JOEY MERLINO MENJALANI 11 TAHUN DARIPADA HUKUMAN PENJARA 14 TAHUNNYA.
DIA DIBEBASKAN PADA TAHUN 2011.
PIHAK FBI MASIH MENGAWASI DIA.
Terjemahan sari kata oleh Siti Salmi